30 آوقوست ظفریله بو تورپاق‌لارین عزلی و ابدی وطنیمیز اولدوغو بوتون دونیایا بیر داها اعلان اولونوب. بو ظفر تاریخه قوووشدورولماق ایستنن بیر میللتین کول‌لریندن یئنی‌دن دوغولماسی‌نین، شخص‌لری‌نین تاریخ صحنه ‌سینده یئنی‌دن چیخیشی‌نین اعلانی‌دیر.
جمهور باشقانی رجب طیب اردوغان 30 آوقوست ظفر بایرامی‌نین 98-جی ایلدؤنومو ایله علاقه‌دار سسلندیردیگی تبریک مئساژیندا بئله بیلدیریب.
رجب طیب اردوغان دئییب کی، بو گون قوزیی قیبریس تورک جمهوریتی اها‌لی‌سی دا داخیل اولماقلا تورک میللتی اولا‌راق بو ظفری بایرام ائدیرلر.
حاضیردا دوغو آغ دنیزینده تورکیه-‌یه قارشی یونان‌لار طرفیندن ائدیلن حاق‌سیز هوجوم‌لارلا تاریخین تکرارلاندیغینی خاطیرلا‌دان تورکیه پرزیدنتی خالقی‌نین مستقیل‌لیک اوغروندا ساواشی‌نین بو دفعه ده ظفرله باشا چاتاجاغینا ایناندیغینی وورغولاییب: "دوغو آغ دنیزیندن اؤلکه‌میزی قووماغا چالیشان‌لارین بیر عصر اوولکی حادثه‌لرله عینی موستویده اولماسی البته تصادف دئییل. خالقیمیز 98 ایل اؤنجه یوخلوق و ایمکانسیزلیغا رغمن قورتولوش ساواشیندا غلبه قازاندی. بو گون ده ماوی وطنیمیزه ائدیلن حاق‌سیز هوجوم‌لارا قرارلی موباریزه‌ده ظفر چالاجاغیمیزا تام امینیک.
بو موناسیبتله تورکیه جمهوریتی‌نین بانیسی غازی مصطفی کمال آتاتورکو و سلاحداشلارینی درین حؤرمتله یاد ائدیرم. مین ایلدیر بو وطنی قوروماق اوچون حیات‌لارینی فدا ائدن بوتون شهیدلریمیزه الله‌دان رحمت، غازی‌لریمیزه ساغلیق‌لی، اوزون عؤمور دیلییرم. 30 آوقوست ظفر بایرامینیز موبا‌رک!”.
قئید ائدک کی، 1922-جی ایلده یونان‌لارین تورک‌لره قارشی باشلادیغی هوجوم‌لارین قارشی‌سینی آلماق اوچون تورکیه دؤولتی‌نین بانیسی مصطفی کمال آتاتورکون باشچی‌لیغی ایله بیر ایل حاضیرلیق‌دان سونرا 26 آوقوست 1922-جی ایلده باش‌لانان بوگوک تعرض، تورک کورتولوش ساواشی 30 آوقوستدا یونان‌لارین اؤز تورپاق‌لارینا قووولماسی نایلیتی ایله باشا چاتیب.
